ΚΟΙΝΗ ΔΡΑΣΗ της 19ης Μαρτίου 1998 που ενέκρινε το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση για τη θέσπιση προγράμματος κατάρτισης, ανταλλαγών και συνεργασίας στους τομείς των πολιτικών ασύλου, μετανάστευσης και διέλευσης των εξωτερικών συνόρων (πρόγραμμα Odysseus) (98/244/ΔΕΥ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο β) και το άρθρο Κ.8 παράγραφος 2,

την πρόταση της Επιτροπής,

Εκτιμώντας:

ότι τα κράτη μέλη θεωρούν ως θέματα κοινού ενδιαφέροντος:

- την πολιτική ασύλου,

- τους κανόνες που διέπουν τη διέλευση των εξωτερικών συνόρων των κρατών μελών και την άσκηση του ελέγχου των διερχομένων συμπεριλαμβανομένων των πλευρών που αφορούν την ασφάλεια των εγγράφων ταυτότητας,

- την πολιτική μετανάστευσης και την πολιτική όσον αφορά τους υπηκόους των τρίτων χωρών 7

ότι η δημιουργία πλαισίου για τις ενέργειες κατάρτισης, ενημέρωσης, μελετών και ανταλλαγών θα βελτιώσει την αποτελεσματικότητα της συνεργασίας μεταξύ των διοικήσεων των κρατών μελών στους προαναφερθέντες τομείς 7

ότι η ενσωμάτωση του προγράμματος Sherlock (1) στο πρόγραμμα Odysseus θα επιτρέψει - χωρίς να θιγεί η αποτελεσματικότητα του προγράμματος Sherlock - να εξασφαλισθεί μεγαλύτερη συνοχή στη συνεργασία στους σχετικούς τομείς και να πραγματοποιηθούν ταυτόχρονα οικονομίες κλίμακας κατά τη διεξαγωγή των δύο προγραμμάτων 7

ότι το πρόγραμμα αυτό συμβάλλει στην καλύτερη κατανόηση των ρυθμίσεων της Ευρωπαϊκής Ένωσης, στους τομείς του ασύλου της μετανάστευσης και της διέλευσης των εξωτερικών συνόρων, εκ μέρους των υπαλλήλων οι οποίοι είναι υπεύθυνοι για την εκτέλεσή του 7

ότι στο πλαίσιο της προετοιμασίας της ένταξης των υποψηφίων τρίτων κρατών, η επέκταση της συνεργασίας μεταξύ κρατών μελών και στα κράτη αυτά θα τους επιτρέψει να επιτύχουν καλύτερα τις προδιαγραφές της Ένωσης στους τομείς που αφορά το παρόν πρόγραμμα 7

ότι ορισμένες πλευρές της συνεργασίας αυτής μπορούν να υλοποιηθούν αποτελεσματικότερα στο επίπεδο της Ένωσης από ό,τι σε κάθε κράτος μέλος, λόγω των οικονομιών κλίμακος και των σωρευτικών αποτελεσμάτων των προβλεπόμενων ενεργειών 7

ότι η παρούσα κοινή δράση δεν θίγει τις αρμοδιότητες της Κοινότητας και, επομένως, δεν παρεμποδίζει, αφενός, τη διεξαγωγή του προγράμματος Phare και, αφετέρου, στον τομέα της επαγγελματικής κατάρτισης, τα κοινοτικά μέτρα που ελήφθησαν για την εφαρμογή της πολιτικής αυτής και ιδίως το πρόγραμμα Leonardo da Vinci 7 ότι οι ενέργειες του παρόντος προγράμματος συμπληρώνουν τις άλλες ενέργειες κατάρτισης που χρηματοδοτούνται δυνάμει του κοινοτικού δικαίου και πραγματοποιούνται σε συντονισμό με αυτές 7

ότι οι μελλοντικές εξελίξεις του κοινοτικού δικαίου ενδέχεται να απαιτήσουν την προσαρμογή του παρόντος προγράμματος 7

ότι η Προεδρία ζήτησε τη γνώμη του Ευρωπαϊκού Κοινοβουλίου σύμφωνα με το άρθρο Κ.6 της συνθήκης για την Ευρωπαϊκή Ένωση,

ΕΞΕΔΩΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

ΚΕΦΑΛΑΙΟ I ΓΕΝΙΚΑ ΣΗΜΕΙΑ

Άρθρο 1 Αρχή και στόχοι

1. Θεσπίζεται για το διάστημα 1998-2002, πρόγραμμα κατάρτισης, ανταλλαγών και συνεργασίας, κατά την έννοια των ορισμών του άρθρου 3, (πρόγραμμα Odysseus), το οποίο λαμβάνει κοινοτική χρηματοδότηση. Το πρόγραμμα αυτό αφορά τους τομείς του ασύλου, της μετανάστευσης και της διέλευσης των εξωτερικών συνόρων.

2. Για τον καθορισμό των προτεραιοτήτων στον ετήσιο προγραμματισμό των δράσεων, λαμβάνονται υπόψη:

- το άρθρο Κ.3 παράγραφος 1 της συνθήκης,

- η ύπαρξη προϊσχύουσας κοινοτικής νομοθεσίας ή νομοθεσίας της Ένωσης,

- η ύπαρξη νομοθετικών προτάσεων υπό συζήτηση, για να επισπευσθεί η έναρξη ισχύος τους, διά της συνεργασίας των διοικήσεων,

- οι προτεραιότητες που καθορίζει το Συμβούλιο στον τομέα ΔΕΥ,

- κάθε άλλη ανάγκη συνεργασίας, σύμφωνα με το άρθρο Κ.3 παράγραφος 1 της συνθήκης.

3. Υπό την επιφύλαξη των κοινοτικών αρμοδιοτήτων, ο γενικός στόχος του προγράμματος Odysseus είναι, χάρις στον πολυετή χαρακτήρα του, να διευρύνει και να εντείνει την υφιστάμενη συνεργασία σχετικά με το άσυλο, την μετανάστευση, τη διέλευση των εξωτερικών συνόρων και την ασφάλεια των εγγράφων ταυτότητας, καθώς και τη συνεργασία με τα υποψήφια για προσχώρηση κράτη στους τομείς αυτούς.

Άρθρο 2

Το ποσό δημοσιονομικής αναφοράς για την εκτέλεση του προγράμματος, για την περίοδο που αναφέρεται στο άρθρο 1 παράγραφος 1 ανέρχεται σε 12 εκατομμύρια Ecu. Η αρμόδια για τον προϋπολογισμό αρχή εγκρίνει τις ετήσιες πιστώσεις εντός των ορίων των δημοσιονομικών προοπτικών.

Άρθρο 3 Ορισμοί

1. Για τους σκοπούς του προγράμματος Odysseus, οι ενέργειες που αναφέρονται στο άρθρο 1 παράγραφος 2, ορίζονται ως εξής:

- ενέργειες κατάρτισης: διοργάνωση πρακτικών ασκήσεων που επικεντρώνονται στη θεωρητική και πρακτική γνώση,

- ενέργειες ανταλλαγής: διαμονή υπαλλήλων, δικαστικών και άλλων εξουσιοδοτημένων στελεχών ενός κράτους μέλους σε άλλο κράτος, προκειμένου να συγκρίνουν την πρακτική τους με την πρακτική των συναδέλφων τους, τηρουμένων πάντοτε των ισχυουσών διατάξεων σε θέματα προστασίας των δεδομένων,

- μελέτες και έρευνες: εργασίες που αποσκοπούν κυρίως στην εκπαιδευτική χρήση, μέσω της δημιουργίας, ανάπτυξης και διάδοσης εκπαιδευτικού υλικού ή άλλων χρήσιμων εγγράφων, όπως π.χ. βάσεων δεδομένων ή ευρετηρίων.

2. Για τους σκοπούς του προγράμματος Odysseus, με τον όρο «έγγραφα ταυτότητας» νοούνται τα έγγραφα που εκδίδουν τα κράτη μέλη και οι τρίτες χώρες τα οποία επιτρέπουν μεταξύ άλλων την απόδειξη της ταυτότητας των κατόχων τους και ενδεχομένως τη διέλευση εξωτερικών συνόρων.

Άρθρο 4 Κατάρτιση

Στον τομέα της κατάρτισης, το πρόγραμμα Odysseus δίδει έμφαση:

- στην κατάρτιση των εκπαιδευτών,

- στις ειδικευμένες καταρτίσεις, κυρίως δε στις πρακτικές ασκήσεις εμβάθυνσης για τους αρμόδιους λήψης αποφάσεων, τους υπεύθυνους προετοιμασίας των διοικητικών αποφάσεων υπαλλήλους, τους δικαστές, καθώς και στις πρακτικές ασκήσεις για τους υπεύθυνους κατάρτισης,

- στην ανταλλαγή πληροφοριών και πραγματογνωμοσύνης μεταξύ των εθνικών αρχών.

Άρθρο 5 Ανταλλαγή

Στον τομέα των ανταλλαγών, το πρόγραμμα Odysseus δίνει έμφαση στις ανταλλαγές με περιορισμένης διάρκειας παραμονή στις διοικήσεις των αρμόδιων κρατών μελών στους τομείς που καλύπτει το παρόν πρόγραμμα.

Άρθρο 6 Μελέτες και έρευνες

1. Το πρόγραμμα Odysseus περιλαμβάνει:

- τη σύλληψη, τη δημιουργία και τη διάδοση εκπαιδευτικού υλικού που προορίζεται για τη διάδοση προγραμμάτων κατάρτισης,

- τη βελτίωση της κυκλοφορίας των πληροφοριών στους τομείς που καλύπτει το παρόν πρόγραμμα,

- τις αναλύσεις και τις εκθέσεις σχετικά με θέματα που αφορούν τους τομείς του παρόντος προγράμματος και που είναι σύμφωνα με τους στόχους του.

ΚΕΦΑΛΑΙΟ II ΔΙΑΡΘΡΩΣΗ ΤΟΥ ΠΡΟΓΡΑΜΜΑΤΟΣ

Άρθρο 7 Άσυλο

1. Στον τομέα του ασύλου οι ενέργειες αποσκοπούν κυρίως:

- σε συντονισμένη εφαρμογή της συμφωνίας του Δουβλίνου, της 15ης Ιουνίου 1990, περί καθορισμού του κράτους που είναι υπεύθυνο για την εξέταση αιτήσεως παροχής ασύλου η οποία υποβάλεται σε ένα από τα κράτη μέλη των Ευρωπαϊκών Κοινοτήτων, μετά την έναρξη εφαρμογής της,

- στη στενή συνεργασία μεταξύ των διοικήσεων και των οργανισμών που εξουσιοδοτούνται από τα κράτη μέλη και που είναι αρμόδιοι στον τομέα αυτό.

2. Μπορούν να ληφθούν υπόψη ως ενέργειες που αποσκοπούν στη συντονισμένη εφαρμογή της συμφωνίας του Δουβλίνου, σχέδια με τους ακόλουθους στόχους:

- συντονισμένη εφαρμογή των διαδικασιών, των προθεσμιών, των αποδεικτικών μέσων και άλλων πρακτικών, προβλημάτων της εφαρμογής της συμφωνίας,

- εφαρμογή άλλων νομικών μέσων που αφορούν το άσυλο.

3. Μπορούν να ληφθούν υπόψη ως ενέργειες που αποσκοπούν σε στενή συνεργασία μεταξύ των διοικήσεων και των οργανισμών που εξουσιοδοτούνται από τα κράτη μέλη και που είναι αρμόδιοι για το άσυλο τα σχέδια που αφορούν ιδίως τους ακόλουθους τομείς:

- τις διαδικασίες πρωτοβάθμιας εξέτασης των αιτήσεων παροχής ασύλου (κανονικές ή επείγουσες) καθώς και τις διαδικασίες προσφυγής,

- τα συστήματα τεκμηρίωσης για τις χώρες καταγωγής,

- τους όρους υποδοχής των αιτούντων άσυλο, καθώς και τα δικαιώματα και τις υποχρεώσεις τους,

- τις εναλλακτικές σε σχέση με το καθεστώς του πρόσφυγα νομικές καταστάσεις, συμπεριλαμβανομένης της προσωρινής προστασίας,

- τη συνεργασία μεταξύ των διαφόρων συναρμοδίων οργάνων (οργανισμοί επιφορτισμένοι με την εξέταση των αιτήσεων παροχής ασύλου, κοινωνικές υπηρεσίες, αρχές συνοριακού ελέγχου, κ.λπ.) καθώς και το ρόλο της UNHCR και άλλων διεθνών οργανισμών και των MKO,

- τη μεταχείριση των αιτούντων άσυλο των οποίων η αίτηση έχει απορριφθεί οριστικά.

Άρθρο 8 Μετανάστευση

Μπορούν να ληφθούν υπόψη ως ενέργειες στον τομέα της μετανάστευσης υπηκόων τρίτων χωρών, σχέδια που αφορούν τους ακόλουθους τομείς:

- την εισδοχή υπηκόων τρίτων χωρών και ιδίως τους όρους εισόδου, τους όρους κυκλοφορίας στο εσωτερικό της Ένωσης, τους κανόνες που ρυθμίζουν τη διαμονή, την οικογενειακή ανασυγκρότηση και την πρόσβαση στην απασχόληση, την ανεξάρτητη μισθωτή δραστηριότητα, καθώς και τις μη μισθωτές δραστηριότητες,

- την καταπολέμηση της παράνομης μετανάστευσης και ιδίως την καταπολέμηση της παράνομης εισόδου, διαμονής και απασχόλησης και την οργάνωση της απέλασης και του επαναπατρισμού των παρανόμων, καθώς και την καταπολέμηση της εμπορίας ανθρώπων και τη δίωξη των διοργανωτών της.

Άρθρο 9 Διέλευση των εξωτερικών συνόρων

Μπορούν να ληφθούν υπόψη ως ενέργειες στον τομέα του ελέγχου της διέλευσης των εξωτερικών συνόρων τα σχέδια που αφορούν την πρακτική διοργάνωση του ελέγχου συμπεριλαμβανομένης της ασφάλειας των εγγράφων ταυτότητας. Θα προτιμηθεί η προσέγγιση που επιτρέπει την αντιμετώπιση της πρακτικής διοργάνωσης θεματικά (ιδίως ανά τύπο μεθορίου) ή γεωγραφικά.

Άρθρο 10 Συνεργασία με τα υποψήφια για προσχώρηση κράτη

Σε κάθε ετήσιο πρόγραμμα θα υπάρχουν ειδικά επιμέρους προγράμματα στους τομείς που απαριθμούνται στα άρθρα 7 έως και 9, για να προετοιμάζονται στους τομείς αυτούς τα υποψήφια προς προσχώρηση κράτη. Θα δοθεί ιδιαίτερο βάρος στην μεταφορά στο εθνικό δίκαιο και την εφαρμογή από την τοπική διοίκηση.

Στα πλαίσια της συνεργασίας με τα υποψήφια κράτη, οι ενέργειες θα αποβλέπουν:

- στη βελτίωση της γνώσης του κεκτημένου της Ένωσης, ώστε να βοηθηθούν τα υποψήφια κράτη να εισαγάγουν τα απαραίτητα μέτρα που θα επιτρέψουν στις υπηρεσίες τους να εργασθούν ακολουθώντας ως γνώμονα τα πρότυπα και τις προδιαγραφές της Ένωσης,

- στην ενημέρωση σχετικά με τα νομικά και διοικητικά συστήματα των κρατών μελών και των υποψήφιων κρατών.

ΚΕΦΑΛΑΙΟ III ΔΗΜΟΣΙΟΝΟΜΙΚΕΣ ΔΙΑΤΑΞΕΙΣ

Άρθρο 11 Κριτήρια χρηματοδότησης

Τα σχέδια που υποβάλλονται για κοινοτική χρηματοδότηση πρέπει να παρουσιάζουν ενδιαφέρον για την Ένωση και να περιλαμβάνουν τουλάχιστον τρία κράτη μέλη.

Τα σχέδια μπορούν να περιλαμβάνουν εκπροσώπους των υποψηφίων για προσχώρηση κρατών και να συμβάλουν στην προετοιμασία της προσχώρησής τους ή στην προσχώρηση άλλων τρίτων χωρών, όταν αυτό αποδεικνύεται αναγκαίο για τους σκοπούς του σχεδίου.

Άρθρο 12 Δημοσιονομικός έλεγχος

Οι αποφάσεις χρηματοδότησης καθώς και οι απορρέουσες συμβάσεις προβλέπουν μεταξύ άλλων παρακολούθηση και δημοσιονομικό έλεγχο της Επιτροπής και ελέγχους του Ελεγκτικού Συνεδρίου, τα αποτελέσματα των οποίων διαβιβάζονται στην αρμόδια για τον προϋπολογισμό αρχή.

Άρθρο 13 Επίπεδο κοινοτικής χρηματοδότησης

1. Είναι επιλέξιμες όλες οι δαπάνες που καταλογίζονται άμεσα στην εφαρμογή της δράσης και αναλαμβάνονται για συγκεκριμένο χρονικό διάστημα, καθορισμένο με σύμβαση, εντός των ορίων των πιστώσεων που εγκρίνονται με την ετήσια διαδικασία του προϋπολογισμού.

2. Το ποσοστό παρέμβασης του κοινοτικού προϋπολογισμού θα ανέρχεται στο 60 % του συνολικού κόστους του προγράμματος και θα μπορεί κατ' εξαίρεση να φτάσει το 80 %, ανάλογα με τις διαδικασίες που προβλέπονται στο κεφάλαιο 4.

3. Τα έξοδα μετάφρασης και διερμηνείας, τα έξοδα πληροφορικής και οι δαπάνες διαρκούς ή αναλώσιμου υλικού θα ληφθούν υπόψη μόνο στο βαθμό που αντιπροσωπεύουν απαραίτητη ενίχυση για την υλοποίηση της ενέργειας και θα μπορούν να χρηματοδοτηθούν μόνο μέχρι το 50 % της επιχορήγησης ή το 80 %, όταν το απαιτεί η ίδια η φύση της ενέργειας.

4. Οι δαπάνες για τα δημόσια κτήρια και το δημόσιο εξοπλισμό, καθώς και τους μισθούς των κρατικών υπαλλήλων και των δημόσιων αρχών θα μπορούν να λαμβάνονται υπόψη μόνο όταν αντιστοιχούν σε θέσεις και καθήκοντα που δεν συνδέονται με τον εθνικό προορισμό ή λειτούργημα, αλλά αφορούν ειδικά την εφαρμογή της παρούσας κοινής δράσης.

Άρθρο 14 Διαδικαστικοί κανόνες

1. Τις ενέργειες που προβλέπονται από το πρόγραμμα και χρηματοδοτούνται από το γενικό προϋπολογισμό των Ευρωπαϊκών Κοινοτήτων διαχειρίζεται η Επιτροπή σύμφωνα με το δημοσιονομικό κανονισμό της 21ης Δεκεμβρίου 1977, που εφαρμόζεται στο γενικό προϋπολογισμό των Ευρωπαϊκών Κοινοτήτων (2).

2. Στην υποβολή των προτάσεων χρηματοδότησης, η Επιτροπή λαμβάνει υπόψη τις αρχές ορθής δημοσιονομικής διαχείρισης και ιδίως την οικονομία και τη σχέση κόστους/αποτελεσματικότητας που αναφέρονται στο άρθρο 2 του δημοσιονομικού κανονισμού.

ΚΕΦΑΛΑΙΟ IV ΔΙΑΧΕΙΡΙΣΗ ΚΑΙ ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ

Άρθρο 15 Εκπόνηση του προγράμματος

1. Η Επιτροπή είναι υπεύθυνη για τη διαχείριση και την παρακολούθηση του προγράμματος λαμβάνοντας τα κατάλληλα μέτρα.

2. Η Επιτροπή προετοιμάζει ετήσιο σχέδιο προγράμματος που περιλαμβάνει κατανομή των διαθέσιμων πιστώσεων και βασίζεται στις θεματικές προτεραιότητες που αντιστοιχούν στη διάρθρωση, στους τομείς δράσης και τους στόχους του προγράμματος. Το ετήσιο πρόγραμμα καλύπτει τους τρεις τομείς που αναφέρονται στα άρθρα 7, 8 και 9, αλλά η Επιτροπή μπορεί να δώσει έμφαση σε έναν από αυτούς, εάν αυτό υπαγορεύεται από τις ανάγκες των εθνικών διοικήσεων.

Για το σκοπό αυτό, η Επιτροπή εξετάζει τα σχέδια που της υποβάλλονται δυνάμει των κριτηρίων που καθορίζονται στο άρθρο 1 παράγραφος 2, λαμβάνοντας επίσης υπόψη τον καινοτόμο χαρακτήρα της προτεινόμενης πρωτοβουλίας καθώς και τη συνολική συνοχή του προγράμματος.

Άρθρο 16 Ετήσια εφαρμογή του προγράμματος

1. Η Επιτροπή επικουρείται από επιτροπή την οποία αποτελούν ένας αντιπρόσωπος ανά κράτος μέλος και της οποίας προεδρεύει αντιπρόσωπος της Επιτροπής.

2. Η Επιτροπή υποβάλλει στην εν λόγω επιτροπή το ετήσιο σχέδιο προγράμματος, συμπεριλαμβανομένης της πρότασης κατανομής των διαθέσιμων πιστώσεων μεταξύ των τομέων δράσης, καθώς και τις προτάσεις για τους τρόπους εφαρμογής και αξιολόγησης των ενεργειών. Η επιτροπή διατυπώνει τη γνώμη της ομόφωνα, εντός προθεσμίας δύο μηνών. Η προθεσμία αυτή μπορεί να μειωθεί από τον Πρόεδρο για λόγους επείγοντος. Ο Πρόεδρος δεν λαμβάνει μέρος στην ψηφοφορία.

Ελλείψει ευνοϊκής γνώμης εντός της προθεσμίας, η Επιτροπή είτε αποσύρει την πρότασή της είτε υποβάλλει πρόταση στο Συμβούλιο, το οποίο αποφασίζει ομόφωνα εντός δύο μηνών.

3. Μετά την έγκρισή του, το πρόγραμμα διαβιβάζεται στο Ευρωπαϊκό Κοινοβούλιο 7 η Επιτροπή ενημερώνει την επιτροπή για τη γνώμη του Ευρωπαϊκού Κοινοβουλίου.

Άρθρο 17 Διαχείριση του προγράμματος

1. Από το δεύτερο οικονομικό έτος, τα σχέδια για τα οποία ζητείται χρηματοδότηση υποβάλλονται στην Επιτροπή προς εξέταση πριν τις 3 Μαρτίου του οικονομικού έτους στο οποίο πρόκειται να καταλογισθούν.

2. Όσον αφορά τη χρηματοδότηση κάτω των 50 000 Ecu, ο αντιπρόσωπος της Επιτροπής υποβάλλει σχέδιο στην επιτροπή που αναφέρεται στο άρθρο 15 παράγραφος 1. Η Επιτροπή αποφασίζει με την πλειοψηφία που προβλέπεται στο άρθρο Κ.4 παράγραφος 3 δεύτερο εδάφιο της συνθήκης και διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Ο πρόεδρος δεν λαμβάνει μέρος στην ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει δικαίωμα να ζητήσει να καταχωρηθεί στα πρακτικά η θέση του.

Η Επιτροπή λαμβάνει ιδιαίτερα υπόψη της την γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

3. Όσον αφορά τις χρηματοδοτήσεις που υπερβαίνουν τις 50 000 Ecu, η Επιτροπή υποβάλλει στην επιτροπή που αναφέρεται στο άρθρο 16 παράγραφος 1 τον κατάλογο των σχεδίων που της υποβλήθηκαν στο πλαίσιο του ετήσιου προγράμματος. Η Επιτροπή αναφέρει τα σχέδια που επιλέγει και αιτιολογεί την επιλογή της. Η Επιτροπή διατυπώνει τη γνώμη της εντός προθεσμίας δύο μηνών για τα διάφορα σχέδια με την πλειοψηφία που προβλέπεται στο άρθρο Κ.4 παράγραφος 3 δεύτερο εδάφιο της συνθήκης. Ο πρόεδρος δεν λαμβάνει μέρος στην ψηφοφορία. Ελλείψει ευνοϊκής γνώμης εντός της προθεσμίας, η Επιτροπή είτε αποσύρει το (τα) εν λόγω σχέδιο(-α) ή το (τα) υποβάλλει, από την τυχόν γνώμη της επιτροπής, στο Συμβούλιο, το οποίο αποφασίζει εντός δύο μηνών με την πλειοψηφία που προβλέπεται στο άρθρο Κ.4 παράγραφος 3 δεύτερο εδάφιο της συνθήκης.

4. Παρά τα οριζόμενα στις παραγράφους 2 και 3, κάθε κράτος μέλος δικαιούται οποτεδήποτε προ της γνωμοδοσίας της Επιτροπής, επικαλούμενο σημαντικούς λόγους εθνικής πολιτικής, να ζητήσει να υποβληθεί στο Συμβούλιο σχέδιο που αφορά τη διέλευση των εξωτερικών συνόρων.

Εάν διατυπωθεί τέτοιο αίτημα, η Επιτροπή υποβάλλει πάραυτα πρόταση στο Συμβούλιο, το οποίο αποφασίζει ομοφώνως εντός διμήνου.

Άρθρο 18 Αξιολόγηση

1. Η Επιτροπή αναλαμβάνει να οργανώσει την αξιολόγηση του προγράμματος από ανεξάρτητους και ουδέτερους ως προς το πρόγραμμα εμπειρογνώμονες, οι οποίοι διορίζονται σε συμφωνία με την επιτροπή διαχείρισης του ως άνω άρθρου 16.

2. Η Επιτροπή προετοιμάζει κατ' έτος ανακεφαλαιωτική έκθεση των αναληφθεισών ενεργειών και της αξιολόγησής τους, την οποία απευθύνει στο Ευρωπαϊκό Κοινοβούλιο και το Συμβούλιο.

Άρθρο 19

Η κοινή δράση 96/637/ΔΕΥ καταργείται.

Τα σχέδια τα οποία έχουν ήδη αναληφθεί ή για τα οποία έχει δοθεί ευνοϊκή γνώμη σύμφωνα με τη διαδικασία του άρθρου 13 παράγραφος 3 της κοινής δράσης 96/637/ΔΕΥ θα υλοποιηθούν στα πλαίσια της εκτέλεσης του προγράμματος Odysseus.

Άρθρο 20

Η παρούσα κοινή δράση τίθεται σε εφαρμογή την ημέρα της θέσπισής της.

Δημοσιεύεται στην Επίσημη Εφημερίδα.

Βρυξέλλες, 19 Μαρτίου 1998.

Για το Συμβούλιο

Ο Πρόεδρος

J. STRAW

(1) Κοινή δράση 96/637/ΔΕΥ της 28ης Οκτωβρίου 1996, που εγκρίθηκε από το Συμβούλιο, βάσει του άρθρου Κ.3 της συνθήκης για την Ευρωπαϊκή Ένωση, για τη σύσταση προγράμματος κατάρτισης ανταλλαγών και συνεργασίας στον τομέα των εγγράφων ταυτότητας (Sherlock) (ΕΕ L 287 της 8.11.1998, σ. 7).

(2) ΕΕ L 356 της 31.12.1977, σ. 1 7 κανονισμός όπως τροποποιήθηκε τελευταία από τον κανονισμό (ΕΚ, Ευρατόμ, ΕΚΑΧ) αριθ. 2335/95 (ΕΕ L 240 της 7.10.1995, σ. 12).